Številka: 900-13/2011

Datum: 4. 7. 2016

**MESTNEMU SVETU**

**MESTNE OBČINE PTUJ**

Zadeva:  **Predlog Stališč Mestne občine Ptuj do predlogov Sklepov za 23. redno sejo skupščine družbe Komunalno podjetje Ptuj, d.d.**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo in sprejempredlog Stališč Mestne občine Ptuj do predlogov Sklepov za 23. redno sejo skupščine družbe Komunalno podjetje Ptuj, d.d.

 **Miran SENČAR,**

 **župan Mestne občine Ptuj**

**Priloge:**

* predlog stališč z obrazložitvijo,
* [Sklic skupščine](http://www.komunala-ptuj.si/download/skup%C5%A1%C4%8Dine/SKLIC-INTERNET.pdf) družbe,
* [Letno poročilo 2015](http://www.komunala-ptuj.si/download/skup%C5%A1%C4%8Dine/LETNO-POROCILO-2015-KP-PTUJ.pdf),
* [Skupinsko letno poročilo 2015](http://www.komunala-ptuj.si/download/skup%C5%A1%C4%8Dine/SKUPINSKO-LETNO-POROCILO-2015.pdf),
* [Poročilo o](http://www.komunala-ptuj.si/download/skup%C5%A1%C4%8Dine/POROCILO-O-ODNOSIH-DO-POVEZANIH-DRUZB.pdf) odnosih do povezanih družb,
* [Poročilo nadzornega](http://www.komunala-ptuj.si/download/skup%C5%A1%C4%8Dine/POROCILO-NADZORNEGA-SVETA.pdf) sveta skupščini.

PREDLOG

JULIJ 2016

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, do predlogov sklepov za 23. redno sejo skupščine Komunalnega podjetja Ptuj, d.d., na seji \_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_, na predlog župana, sprejel naslednja

**S T A L I Š Č A :**

1. Izvoli se:
* za predsedujočega skupščini: Branka Neffat,
* za preštevalca glasov: Igor Cebek, Breda Vidovič.

 Seji bo prisostvoval vabljeni notar Bojan Podgoršek.

1. Skupščina se seznani z revidiranim letnim poročilom in konsolidiranim letnim poročilom družbe za leto 2015, z mnenjem revizorja in pisnim poročilom nadzornega sveta o preveritvi in potrditvi letnega poročila in konsolidiranega letnega poročila družbe za poslovno leto 2015.

Skupščina se seznani s Poročilom nadzornega sveta o preveritvi poročila poslovodstva o odnosih s povezanimi družbami.

Skupščina se seznani s prejemki članov vodenja in nadzora, ki so jih za upravljanje nalog v družbi prejeli v letu 2015.

1. 3.1.) Bilančni dobiček na dan 31. 12. 2015 znaša 1.204.031 EUR in se uporabi za naslednje namene:
* 700.000 EUR se odvede v druge rezerve iz dobička,
* 100.000 EUR se razdeli med delničarje (dividenda), to je 0,5907 EUR bruto na delnico ter
* 404.031 EUR se prenese v naslednjo leto (preneseni dobiček).

 Družba bo delničarjem izplačala dividende v dveh enakih obrokih, prvi obrok se bo izplačal 30.9.2016, drugi obrok pa 30.10.2016, in sicer po stanju vpisov v delniško knjigo, vodeno pri KDD Centralni klirinško depotni družbi, d.d. Ljubljana, na dan zasedanja skupščine.

 3.2.) Skupščina potrdi in odobri delo uprave in nadzornega sveta v poslovnem letu 2015 ter jima podeli razrešnico.

1. 4.1.) Osnovni kapital družbe se na podlagi bilance stanja na dan 31. 12. 2015, vsebovane v sprejetem in revidiranem letnem poročilu za leto 2015, poveča za 300.000 EUR s preoblikovanjem drugih rezerv iz dobička v osnovni kapital. Število kosovnih delnic ostane nespremenjeno.

 4.2.) Spremeni se statut družbe, tako da se v prvem odstavku 3. člena besedilo »706.417,96 EUR (sedemstošesttisočštiristosedemnajst evrov 96/100)« črta in se ga nadomesti z besedilom: »1.006.417,96 EUR (enmilijonšesttisočštiristosedemnajst evrov 96/100).«.

1. 5.1.) Dopolni se dejavnost družbe z naslednjimi dejavnostmi:
* 33.170 Popravila in vzdrževanje drugih prevoznih sredstev
* 33.200 Montaža industrijskih strojev in naprav
* 43.310 Fasaderska in štukaterska dela
* 43.320 Vgrajevanje stavbnega pohištva
* 43.330 Oblaganje tal in sten
* 43.910 Postavljanje ostrešij in krovska dela
* 46.130 Posredništvo pri prodaji lesa in gradbenega materiala
* 46.140 Posredništvo pri prodaji strojev, industrijske opreme, ladij, letal
* 50.300 Potniški promet po celinskih vodah
* 50.400 Tovorni promet po celinskih vodah
* 52.240 Pretovarjanje
* 62.010 Računalniško programiranje
* 62.020 Svetovanje o računalniških napravah in programih
* 62.090 Druge z informacijsko tehnologijo in računalniškimi storitvami povezane dejavnosti
* 63.120 Obratovanje spletnih portalov
* 63.990 Drugo informiranje
* 69.103 Druge pravne dejavnosti, razen zastopanja strank
* 77.210 Dajanje športne opreme v najem in zakup
* 77.290 Dajanje drugih izdelkov za široko rabo v najem in zakup
* 77.340 Dajanje vodnih plovil v najem in zakup
* 82.200 Dejavnost klicnih centrov
* 82.910 Zbiranje terjatev in ocenjevanje kreditne sposobnosti
* 93.110 Obratovanje športnih objektov
* 93.190 Druge športne dejavnosti
* 93.291 Dejavnost marin
* 95.110 Popravila in vzdrževanje računalnikov in perifernih enot
* 95.120 Popravila komunikacijskih naprav
* 95.210 Popravila elektronskih naprav za široko rabo
* 95.220 Popravila gospodinjskih in hišnih naprav in opreme
* 95.240 Popravila pohištva
* 95.290 Popravila drugih osebnih ali gospodinjskih izdelkov
* 96.090 Druge storitvene dejavnosti, drugje nerazvrščene

 5.2.) Dopolni se drugi člen statuta z dejavnostmi iz točke 5.1. teh stališč.

1. Za pooblaščeno revizijsko družbo za leto 2016 skupščina imenuje družbo Auditor revizijska družba d.o.o., Murkova ulica 4, 2250 Ptuj.

Številka: 900-13/2011

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev:**

Uprava družbe Komunalno podjetje Ptuj d.d. je sklicala 23. redno sejo skupščine družbe Komunalno podjetje Ptuj d.d. (v nadaljevanju: družba), ki bo potekala 17. avgusta 2016. V skladu z 298. členom Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15; v nadaljevanju: ZGD) je sklic z utemeljitvijo ter obrazci za prijavo na skupščino in obrazcem za uresničevanje glasovalne pravice po pooblaščencu, objavljen tudi na spletni strani družbe, na povezavi www.komunala-ptuj.si.

V skladu s statutom družbe sprejema skupščina odločitve s sklepi, pri čemer daje vsaka delnica delničarju en glas. Ker se seje skupščine udeleži tudi predstavnik Mestne občine Ptuj, kot delničarke (v deležu 59,19 %), je potrebno sprejeti stališča Mestnega sveta Mestne občine Ptuj (v nadaljevanju: mestni svet) do s strani uprave in nadzornega sveta družbe predlaganih sklepov.

Skupščina delniške družbe v skladu z 293. členom ZGD odloča o:

* sprejetju letnega poročila,
* uporabi bilančnega dobička,
* imenovanju in odpoklicu članov nadzornega sveta in upravnega odbora,
* podelitvi razrešnice članom organov vodenja ali nadzora,
* spremembah statuta,
* ukrepih za povečanje in zmanjšanje kapitala,
* prenehanju družbe in statusnem preoblikovanju,
* imenovanju revizorja, in
* drugih zadevah, če tako v skladu z zakonom določa statut, ali drugih zadevah, ki jih določa zakon.

V zvezi z odločanjem o sprejetju letnega poročila družbe nadalje drugi odstavek navedenega člena ZGD določa, da je skupščina pristojna za sprejemanje letnega poročila samo, če nadzorni svet ali upravni odbor letnega poročila ni potrdil, če organi vodenja ali nadzora prepustijo odločitev o sprejetju letnega poročila skupščini ali če tako določa statut družbe, ki je izbrala enotirni sistem upravljanja. Smiselno enako povzema tudi statut družbe. Glede na navedeno, je pristojni organ za potrditev letnega poročila družbe nadzorni svet, ki je letno poročilo družbe za leto 2015 obravnaval in tudi potrdil, zaradi česar se mestni svet in skupščina z letnim poročilom s pripadajočimi prilogami (2. točka stališč) le seznani.

O preostalih zgoraj navedenih alinejah v primeru Komunalnega podjetja Ptuj d.d. odloča skupščina, zaradi česar so za mestni svet pripravljeni predlogi sklepov skupščine.

Pojasnila k posameznim predlogom sklepov, kot izhajajo iz sklica skupščine:

**1.** Uprava predlaga, da skupščina izvoli predlagane za predsedujočo skupščini družbe *(Branka Neffat)* ter preštevalca glasov *(Igor Cebek, Breda Vidovič)*, saj meni, da njihovo znanje in izkušnje zagotavljajo strokovno vodenje skupščine in zanesljivo tehnično podporo delu skupščine. V izvolitev so predlagani v skladu z ustaljeno prakso družbe, saj so bile vse dosedanje skupščine izvedene v skladu s poslovnikom in predpisi.

**3.** Predlagana uporaba bilančnega dobička je za družbo smotrna zaradi predvidenega pokrivanja obveznosti do uporabnikov iz naslova v preteklosti zaračunane okoljske dajatve zavezancem, ki presega dejansko obveznost za okoljsko dajatev, obračunano kot obveznost do občin, v skupni višini 1.073.361 EUR. S tem se rešuje likvidnostni primanjkljaj družbe v naslednjih letih. V skladu z 2. odstavkom 70. člena Zakona o davku od dohodkov pravnih oseb (ZDDPO-2) se davek od plačil dividend ne izračuna, odtegne in plača, če je le-ta plačan samoupravni lokalni skupnosti v Sloveniji.

Nadzorni svet je deloval v skladu s statutom družbe in drugimi predpisi, preveril in potrdil je letno poročilo družbe za leto 2015. Vse leto je v skladu s pristojnostmi nadziral delo. Skupščina s podelitvijo razrešnice odobrava delo uprave in nadzornega sveta družbe za poslovno leto 2015, saj rezultat poslovanja dokazuje uspešno poslovanje družbe - glede na gospodarske razmere.

**4.** S sprejemom predlaganega sklepa se v skladu z določili ZGD-1 poveča osnovni kapital iz sredstev družbe, v okviru katerega družba ne izda novih kosovnih delnic in se kapitalska razmerja med delničarji ne spremenijo. Pripadajoči znesek obstoječih izdanih kosovnih delnic se poveča. Vir za povečanje osnovnega kapitala so druge rezerve iz dobička, ki se bilančno preoblikujejo v osnovni kapital. S povečanjem osnovnega kapitala se v okviru finančnega poslovanja družbe zagotavlja kapitalsko stabilnost in s tem dolgoročnejšo podlago za zagotavljanje likvidnosti družbe, vse v povezavi s potencialno obveznostjo družbe iz naslova v preteklosti zaračunane okoljske dajatve zavezancem, ki presega dejansko obveznost za okoljsko dajatev, obračunano kot obveznost do občin, v skupni višini 1.073.361 EUR.

V povezavi s sprejemom sklepa o povečanju osnovnega kapitala iz sredstev družbe se spreminja tudi besedilo statuta družbe v delu, ki določa znesek osnovnega kapitala.

**5.** Skupščini se predlaga dopolnitev dejavnosti družbe, da bi lahko družba opravljala še dodatne dejavnosti in s tem omogočila večji prihodek in ohranitev delovnih mest zaposlenih delavcev. V skladu s spremembami dejavnosti se mora dopolniti tudi statut, za dopolnitev statuta družbe je potreben sklep skupščine.

**6.** Reference predlagane revizijske družbe: Impol d.d., Slovenska Bistrica; Impakta d.d., Ljubljana; Primat d.d., Maribor; Cestno podjetje Ptuj d.d.; Leykam Tiskarna d.o.o., Hoče; Športna loterija Slovenije d.d., Ljubljana; Grand hotel Union d.d., Ljubljana; Hotel Sava Rogaška d.o.o., Jagros d.o.o.; Nama d.d., Ljubljana.

Glede na podana pojasnila družbe pri posameznih sklepih ter vse predhodno navedeno, smo predlagane sklepe v enaki vsebini predložili tudi mestnemu svetu.

V skladu z navedenim mestnemu svetu predlagam, da predložena stališča po obravnavi sprejme.

Pripravila:

Adela Ferme

 **Miran SENČAR,**

 **župan Mestne občine Ptuj**